12.1 งบการเงิน

สรุปรายงานการสอบบัญชี

สำหรับงวดปีบัญชีสิ้นสุดวันที่ 31 ธันวาคม 2546

ผู้สอบบัญชี ซึ่งได้แก่ นายศุภชัย ปัญญาวัฒโน ผู้สอบบัญชีรับอนุญาต ทะเบียนเลขที่ 3930 บริษัท สำนักงาน เอินส์ท แอนด์ ยัง จำกัด เห็นว่างบการเงินสำหรับงวดปีบัญชีสิ้นสุดวันที่ 31 ธันวาคม 2546 แสดงฐานะการเงิน ณ วันที่ 31 ธันวาคม 2546 ผลการดำเนินงานและกระแสเงินสด สำหรับปีสิ้นสุดวันเดียวกันของบริษัท แปซิฟิกไพพ์ จำกัด และบริษัทย่อย และเฉพาะของบริษัท แปซิฟิกไพพ์ จำกัด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับงวดปีบัญชีสิ้นสุดวันที่ 31 ธันวาคม 2547

ผู้สอบบัญชี ซึ่งได้แก่ นายศุภชัย ปัญญาวัฒโน ผู้สอบบัญชีรับอนุญาต ทะเบียนเลขที่ 3930 บริษัท สำนักงาน เอินส์ท แอนด์ ยัง จำกัด เห็นว่างบการเงินสำหรับงวดปีบัญชี สิ้นสุดวันที่ 31 ธันวาคม 2547 แสดงฐานะการเงิน ณ วันที่ 31 ธันวาคม 2547 และ 2546 ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปีของบริษัทแปซิฟิกไพพ์ จำกัด (มหาชน) และบริษัทย่อย และเฉพาะของบริษัท แปซิฟิกไพพ์ จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับงวดปีบัญชีสิ้นสุดวันที่ 31 ธันวาคม 2548

ผู้สอบบัญชี ซึ่งได้แก่ นายศุภชัย ปัญญาวัฒโน ผู้สอบบัญชีรับอนุญาต ทะเบียนเลขที่ 3930 บริษัท
สำนักงาน เอินส์ท แอนด์ ยัง จำกัด เห็นว่างบการเงินสำหรับงวดปีบัญชี สิ้นสุดวันที่ 31ธันวาคม
2548 แสดงฐานะการเงิน ณ วันที่ 31 ธันวาคม 2548 และ 2547
ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปีของบริษัทแปซิฟิกไพพ์
จำกัด (มหาชน) และบริษัทย่อย และเฉพาะของบริษัท แปซิฟิกไพพ์ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ตารางสรุปงบการเงิน

(1) งบดุลเฉพาะและงบดุลรวม

[]

^(/1) บริษัทซื้อหุ้นทาโมเสะที่ราคาตามมูลค่าที่ตราไว้ซึ่งต่ำกว่ามูลค่าทางบัญชี ดังนั้น
บริษัทจึงบันทึกส่วนเกินมูลค่าตามบัญชีของบริษัทย่อยที่เกินกว่าราคาทุนของเงินลงทุนติดลบจำนวน
4.28 ล้านบาทในงบการเงินรวมปี 2546

หมายเหตุ

- งบการเงินรวมตั้งแต่งวดปีสิ้นสุดวันที่ 31 ธันวาคม 2546 เป็นต้นไป
ประกอบด้วยงบการเงินของบริษัท แปซิฟิกไพพ์ จำกัด และของบริษัท ทาโมเสะ เทรดดิ้ง จำกัด
ซึ่งบริษัท

แปซิฟิกไพพ์ จำกัด (มหาชน) ได้เข้าถือหุ้นบริษัท ทาโมเสะ เทรดดิ้ง จำกัด คิดเป็นร้อยละ 90.95
เมื่อปลายเดือนตุลาคม 2546 และยังทยอยซื้อหุ้นเพิ่มจนถือครบร้อยละ 99.94

ในเดือนมกราคม 2547

-
มีการจัดประเภทรายการบัญชีใหม่เพื่อใช้คำนวณอัตราส่วนทางการเงินซึ่งไม่มีผลกระทบต่อกำไรขาดทุนและส่วนของผู้ถือหุ้น

(ข) งบกำไรขาดทุนเฉพาะและงบกำไรขาดทุนรวม

[]

หมายเหตุ

- ตัวเลขส่วนแบ่งขาดทุนของเงินลงทุนซึ่งบันทึกโดยวิธีส่วนได้เสียในงบการเงินเฉพาะของบริษัทในปี
2546 เป็นของบริษัท ทาโมเสะ เทรดดิ้ง จำกัด ซึ่งรับรู้ผลการดำเนินงานในช่วง

เดือนพฤศจิกายน-ธันวาคม 2546
โดยสาเหตุของการแสดงผลขาดทุนเนื่องจากบริษัทหยุดรับคำสั่งซื้อตั้งแต่วันที่ 20 ธันวาคม
ในขณะที่ทาโมเสะมีภาระค่าใช้จ่ายรวมทั้ง

โบนัสพนักงานซึ่งจ่ายช่วงปลายปี ทั้งนี้ หากพิจารณาผลประกอบการเต็มปี 2546 ทาโมเสะมีรายได้
และกำไรสุทธิจำนวน 1,420.29 ล้านบาท และ 8.40 ล้านบาท ตามลำดับ

-
มีการจัดประเภทรายการบัญชีใหม่เพื่อใช้คำนวณอัตราส่วนทางการเงินซึ่งไม่มีผลกระทบต่อกำไรขาดทุนและส่วนของผู้ถือหุ้น

(3) งบกระแสเงินสดเฉพาะและงบกระแสเงินสดรวม

  []

หมายเหตุ

-
มีการจัดประเภทรายการบัญชีใหม่เพื่อใช้คำนวณอัตราส่วนทางการเงินซึ่งไม่มีผลกระทบต่อกำไรขาดทุนและส่วนของผู้ถือหุ้น

  (ง) อัตราส่วนทางการเงินที่สำคัญ

  []

หมายเหตุ

-
มีการจัดประเภทรายการบัญชีใหม่เพื่อใช้คำนวณอัตราส่วนทางการเงินซึ่งไม่มีผลกระทบต่อกำไรขาดทุนและส่วนของผู้ถือหุ้น

หลังจากเสนอขายหุ้นสามัญเพิ่มทุนต่อประชาชน ปลายเดือนตุลาคม 2547 บริษัทได้รับเงินจากการเสนอขายหุ้นทั้งหมด (ภายหลังหักค่าใช้จ่ายในการเสนอขายหลักทรัพย์) จำนวน 663.52 ล้านบาท บริษัทได้นำเงินไปใช้ในการชำระคืนเงินกู้เป็นจำนวนเงิน 346.93 ล้านบาท ลงทุนสร้างศูนย์กระจายสินค้า ณ บริเวณถนน บางนา-ตราด เป็นจำนวนเงิน 53.47 ล้านบาท และใช้เป็นเงินทุนหมุนเวียนสำหรับสินค้าคงคลัง 263.12 ล้านบาท

บริษัทฯ
ได้รับเงินเพิ่มทุนจากการใช้สิทธิของใบสำคัญแสดงสิทธิของกรรมการที่มาแปลงสภาพเป็นหุ้นสามัญ
ครั้งที่ 1 ใน เดือนตุลาคม 2548 จำนวน 350,000 หุ้น ในราคาหุ้นละ 10 บาท
เป็นจำนวนเงินทั้งสิ้น 3,500,000 บาท ซึ่งบริษัท
ได้นำมาใช้เป็นเงินทุนหมุนเวียนในการดำเนินงานของบริษัท ทั้งหมด

ผลการดำเนินงาน

  ผลการดำเนินงานของบริษัทในรอบปี 2548 บริษัท มีรายได้จากการขายสุทธิ 2,960.63
  ล้านบาท ซึ่งเพิ่มขึ้นจาก

ปี 2547 เป็นจำนวน 423.07 ล้านบาท หรือร้อยละ 17 บริษัท มีผลขาดทุนสุทธิ 10.44 ล้านบาท
คิดเป็นอัตราร้อยละ (0.35) ของรายได้จากการขาย และคิดเป็นขาดทุนสุทธิต่อหุ้น เท่ากับ 0.16
บาท สาเหตุที่สำคัญ ได้แก่ บริษัทมีการสำรองขาดทุนจากค่าเผื่อการปรับลดมูลค่าสินค้าคงเหลือ
จำนวน 80.75 ล้านบาท

รายได้

สำหรับปี 2548 สิ้นสุดวันที่ 31 ธันวาคม 2548 บริษัท มีรายได้จากการขายท่อเหล็กเท่ากับ
2,960.63 ล้านบาท หรือคิดเป็นประมาณร้อยละ 96 ของรายได้รวม เติบโตจากปี 2547 ร้อยละ
17 ซึ่งสามารถแบ่งสัดส่วนเป็นรายได้จากการขายในประเทศ 2,419.66 ล้านบาท
และรายได้จากการส่งออก 540.97 ล้านบาท หรืออัตราร้อยละ 82 และ 18 ตามลำดับ
และมีรายได้รวมของบริษัทเพิ่มขึ้นจาก 2,648 ล้านบาท ในปี 2547 เป็น 3,082.57 ล้านบาท
ในปี 2548 หรือคิดเป็นอัตราการเติบโตร้อยละ 16

ต้นทุนขาย

ในปี 2548 บริษัทมีต้นทุนขายจำนวน 2,860.89 ล้านบาท คิดเป็นร้อยละ 94
ของรายได้จากการขายท่อเหล็ก

ค่าใช้จ่ายในการขายและบริหาร

ค่าใช้จ่ายในการขายและบริหารในปี 2548 มีจำนวน 129.54 ล้านบาท
และบริษัทมีการสำรองขาดทุนจากค่าเผื่อการปรับลดมูลค่าสินค้าคงเหลือ 80.75 ล้านบาท
และมีขาดทุนจากอัตราแลกเปลี่ยน 6.84 ล้านบาท

ค่าใช้จ่ายอื่นๆ

สำหรับปี 2548 บริษัทมีภาระดอกเบี้ยจ่ายจำนวน 14.99 ล้านบาท ลดลงจากปี 2547 ถึงร้อยละ
22 โดยภาระ

ดอกเบี้ยจ่ายเกิดจากการที่บริษัทมีเงินเบิกเกินบัญชีธนาคารและเงินกู้ยืมระยะสั้นจากสถาบันการเงินเพื่อใช้ในการดำเนินงานเท่านั้น

อัตราผลตอบแทนผู้ถือหุ้น

ในปี 2548 บริษัทขาดทุนสุทธิ 10.44 ล้านบาท ทำให้อัตราผลตอบแทนผู้ถือหุ้น ในปี 2548
เท่ากับร้อยละ (0.70) ลดลงจากปี 2547 ซึ่งมีอัตราผลตอบแทนผู้ถือหุ้นอยู่ที่ร้อยละ 36

ฐานะการเงิน

สินทรัพย์

สินทรัพย์รวม

ณ สิ้นปี 2548 บริษัทมีสินทรัพย์รวมจำนวน 1,847.96 ล้านบาท เพิ่มขึ้นจากปี 2547 ร้อยละ 6
เนื่องจากมีปริมาณสินค้าคงคลังเพิ่มขึ้น และทรัพย์สินศูนย์กระจายสินค้าบางนา ที่เพิ่มขึ้น

ลูกหนี้การค้า

สำหรับยอดลูกหนี้การค้าปี 2548 มีจำนวน 81.73 ล้านบาท ลดลงจากปี 2547 ร้อยละ 35
อันเป็นผลมาจากยอดขาย และการจัดเก็บหนี้ที่มีประสิทธิภาพมากขึ้น

สินค้าคงคลัง

มีจำนวน 1,009.15 ล้านบาท เพิ่มขึ้นจากปี 2547 ร้อยละ 32 เนื่องจาก บริษัทซื้อวัตถุดิบเพิ่มขึ้น

สภาพคล่อง

อัตราส่วนสภาพคล่องของบริษัทในปี 2547 และ 2548 เท่ากับ 7.95 เท่า และ 2.81 เท่า
ตามลำดับ นอกจากนี้เมื่อพิจารณาระยะเวลา Cash Cycle
ซึ่งจะแสดงถึงมูลค่าเงินทุนหมุนเวียนที่บริษัทใช้ในการดำเนินการ ระยะเวลา Cash Cycle
โดยรวมของบริษัทอยู่ที่ระดับ 93 วัน และ 102 วัน สำหรับปี 2547 และ 2548 ตามลำดับ

ในด้านความสามารถในการชำระหนี้นั้น ณ สิ้นปี 2547 และ 2548
บริษัทมีอัตราส่วนความสามารถในการชำระดอกเบี้ย 28 เท่า และ 1 เท่า ตามลำดับ
ซึ่งมีความสามารถในการชำระดอกเบี้ยลดลงมาก เนื่องจาก
มีการสำรองขาดทุนจากค่าเผื่อการปรับลดมูลค่าสินค้าคงเหลือ

แหล่งที่มาของเงินทุน

หนี้สิน

ณ วันที่ 31 ธันวาคม 2548 เจ้าหนี้การค้าของบริษัทมีจำนวน 0.58 ล้านบาท ลดลง 2.17
ล้านบาท จากปี 2547 โดยระยะเวลาชำระหนี้ของบริษัทลดลงเหลือเพียง 21 วัน
และบริษัทมีหนี้สินรวม 425.72 ล้านบาท เพิ่มขึ้นจากสิ้นปี 2547 ร้อยละ 157
มีการกู้ยืมเงินระยะสั้นเพื่อใช้ซื้อวัตถุดิบ

ส่วนของผู้ถือหุ้น

ในวันที่ 31 มีนาคม 2547 ที่ประชุมวิสามัญผู้ถือหุ้นครั้งที่ 1/2547
ได้มีมติให้บริษัทจัดสรรใบสำคัญแสดงสิทธิที่จะซื้อหุ้นสามัญของบริษัทจำนวน 700,000 หน่วย
ให้แก่กรรมการจำนวน 7 คน คนละ 100,000 หน่วย โดยใบสำคัญแสดงสิทธิ 1 หน่วย
มีสิทธิซื้อหุ้นสามัญได้ 1 หุ้น ในราคาตามมูลค่าที่ตราไว้ ซึ่งในเดือนตุลาคม 2548
กรรมการบริษัทใช้สิทธิแปลงสภาพใบสำคัญแสดงสิทธิ เป็นหุ้นสามัญ คนละ 50,000 หุ้น
รวมเป็นจำนวนหุ้นทั้งสิ้น 350,000 หุ้น ทำให้ปัจจุบัน บริษัท มีหุ้นที่ออกและชำระเต็มมูลค่าแล้วที่
656.50 ล้านบาท เป็นจำนวน 65.65 ล้านหุ้น ในปี 2548 บริษัท มีส่วนของผู้ถือหุ้น 1,422.24
ล้านบาท ลดลงจากปี 2547 ร้อยละ 10 สาเหตุส่วนหนึ่งมาจาก จ่ายเงินปันผล
เป็นจำนวนเงินทั้งสิ้น 150.19 ล้านบาท ประกอบกับบริษัทขาดทุนสุทธิ 10.44 ล้านบาท

โครงสร้างเงินทุน

อัตราส่วนหนี้สินต่อส่วนของผู้ถือหุ้นของบริษัท ณ วันที่ 31 ธันวาคม 2547 และ 31 ธันวาคม 2548
อยู่ในระดับ 0.10 เท่า และ 0.30
ซึ่งจะแสดงถึงความมีเสถียรภาพของโครงสร้างเงินทุนของบริษัท

ปัจจัยและอิทธิพลหลักที่อาจมีผลต่อผลการดำเนินงานหรือฐานะทางการเงินในอนาคต

ในปี 2548 ราคาวัตถุดิบมีความผันผวนอย่างรุนแรง
ดังนั้นนั้นเพื่อรองรับความเสี่ยงจากความผันผวนบริษัทจึงใช้นโยบายมุ่งเน้นการสร้างตราสินค้า
“แปซิฟิกไพพ์” ให้เป็นที่รู้จักของตลาดมากขึ้น
ซึ่งจะช่วยลดความผันผวนของราคาเหล็กวัตถุดิบได้ในระดับหนึ่ง สำหรับแนวโน้มการเติบโตของธุรกิจ
บริษัทคาดว่าอุตสาหกรรมท่อเหล็กจะยังคงเติบโตไปตามแนวโน้มการขยายตัวของธุรกิจก่อสร้างและอสังหาริมทรัพย์
รวมทั้งการนำท่อเหล็กไปใช้ในงานทั่วไปอื่นๆ
เนื่องจากคุณสมบัติของท่อเหล็กที่ช่วยประหยัดทั้งเวลาและค่าใช้จ่ายในการก่อสร้างซึ่งเป็นปัจจัยสำคัญที่เจ้าของโครงการใช้ในการตัดสินใจโดยเฉพาะในสภาวะที่วัสดุก่อสร้างมีราคาสูง
ซึ่งจะเห็นได้ว่าหลายประเทศเช่น ญี่ปุ่น สิงคโปร์ ออสเตรเลีย และอีกหลายประเทศ
ต่างก็หันมาใช้ท่อเหล็กเป็นวัสดุในการก่อสร้างทดแทนวัสดุเดิมที่เคยใช้
บริษัทจึงมองว่าโอกาสในการเติบโตของธุรกิจท่อเหล็กในประเทศไทยยังมีอีกมาก

ค่าตอบแทนผู้สอบบัญชี

1. ค่าตอบแทนจากการสอบบัญชี (audit fee)

ในปี 2548 บริษัทและบริษัทย่อยจ่ายค่าตอบแทนการสอบบัญชี ให้แก่ บริษัท สำนักงาน เอินส์ท แอนด์
ยัง จำกัด

ดังนี้

  ------------- ----------------------------------------- ---------------
  รายการที่       บริษัท                                      ค่าสอบบัญชี

  1             บริษัท แปซิฟิกไพพ์ จำกัด (มหาชน)                710,000

  2             บริษัท ทาโมเสะ เทรดดิ้ง จำกัด (บริษัทย่อย)        190,000

                รวมค่าตอบแทนจากการสอบบัญชี                   900,000
  ------------- ----------------------------------------- ---------------

2. ค่าตอบแทนอื่นๆ (non - audit fee)

- ไม่มี -